આ કેસને સમાજ તરફથી હાલના ટ્રષ્ટી શ્રી મનસુખભાઈ રૂડાણી, શ્રી નરશીભાઈ સાંખલા, શ્રી વાલજીભાઈ ચોહાણ વગેરે સંભાળે છે. તો તેમના નામ છાપીને જાહેરમાં સવાલ કેમ નથી કરતા? આ લોકો એક બાજુ કેસ ચલાવતા નથી અને બીજી બાજુ, જાણકારી મળેલ છે તે પ્રમાણે, અંદરો અંદર સમાજના હોદે્દારોને Black Mail કરે છે કે જો અમારા પર સવાલ કરશે તો અમે કેસમાંથી હટી જશું. સમાજનું નાક એવી રીતે દબાવી રાખયું છે કે સમાજ ખુલ્લામાં શાંતિથી કોઈ કામ કરી શકતી નથી. આવા લોકોને ઉઘાડા ક્યારે પાડશો? શું પત્રકારીતતાનું આ કામ નથી? જુન 2013ના તંત્રી લેખમાં નરમ રવૈયો અપનાવતા લખયું છે કે સમાજના વરિષ્ઠ હોદે્દારો (મનસુખભાઈ રૂડાણીનું નામ લીધા વગર) સમાજના નિર્ણયોનું પાલન નથી કરતા. માડવી હોસ્ટેલના મુદ્દા પર સમાજના વિરોધીઓનો પક્ષ લેનાર કે સમાજના કરતા હરતાનું મનોબળ તોડવાનું કામ કરનાર શ્રી મનસુખભાઈ રૂડાણી, શ્રી નરશીભાઈ સાંખલા કે પછી શ્રી વાલજીભાઈ ચોહાણ હોય, તેવા લોકોને ક્યારે ખુલ્લા પાડશો? જ્યારે ગંગારામ ભાઈ, હિમ્મતભાઈ, રમેશભાઈ, પ્રેમજીભાઈ વગેરે કટ્ટર સનાતનીઓના નામો લેતા થાકતા નથી, ત્યારે શા માટે આવા સતપંથ તરફી લોકો સામે નરમાશ વપરાવવામાં આવે છે? શું આમ કરીને પાટીદાર સંદેશ સતપંથને મદદ નથી કરી રહ્યું? સનાતની એવી કેન્દ્રિય સમાજની ગરીમાને નુકસાન કરનાર દુરભાગ્ય પૂર્ણ નિવેદનો ચાલુ રાખો છો. ક્યાં ગયું તમારૂં જાગૃત અખબાર? તમે આવું કરશો તો ફાયદો કોને થશે અને નુકસાન કોને થશે? સતપંથવાળા તરફી લોકોના હાથમાં આ પાટીદાર સંદેશ છે, તે સાબિત થાય છે. એક બાજુ કોઈ પણ સબૂત વગર છાપો છો કે કેન્દ્રિય સમાજ ઉપર અમુક સનાતની લોકો દબાણ કરે છે, તો આવા સમાચારો, જેમાં સતપંથ તરફી લોકો સમાજની વિચાર ધારાને નુકસાન કરે છે, તે કેમ નથી છાપતા. આટલું જ નહિં તમે ભલે આ હકીકત છાપતા નથી પણ લોકોને માહિતી મળી જાય છે, એ દર્શાવે છે કે તમારી અસરકારકતા કેટલી છે.